My Lewe in 'n Plakboek — Hartford House
My Lewe in 'n Plakboek
"Daar is mense wat sal sê daar is geen ander plek op aarde soos dié stukkie paradys in die KwaZulu-Natalse Middelland nie, vertel Duncan Bruce, die man wat aan die stuur van sake staan by Hartford House, 'n hotel en restaurant digby Mooirivier bied Koloniale styl op sy beste! Duncan Bruce sê hoekom hy nét hier sal bly."
— Dawid Yzelle / Leef
"Dis 'n voorreg om in dié mooi, landelike omgewing te woon; om gaste hier te ontvang en 'n besonderse leefstyl met hulle te deel," sê Duncan Bruce.
Wanneer besoekers die eerste keer deur Mooirivier ry, kan 'n mens hulle nie kwalik neem dat hulle wonder waar op aarde hulle gaan opeindig nie.
"Maar wanneer die groen plaaslande voor hulle oopvou, en hulle die rasegte perde en die berg in die agtergrond aanskou, is dit makliker om te glo dat daar 'n mooi verrassing om die draai wag!" sê Duncan. En dis presies wat op hulle wag: pragtige tuine, vars lug en "en 'n nederige Afrika-verwelkoming".
"By Hartford House word ons weer en weer verryk deur die verskillende kulture wat hier gevier word. Die plek gee die afgelope twintig jaar al aan reisigers nie net 'n kykie op die koloniale geskiedenis nie, maar ook op die verbeeldingrykheid van Zoeloe-vakmanskap, wat in die fynere afwerking van die huis sigbaar is."
Die herehuis is gebou in die dae toe dié deel van die wêreld nog 'n Britse kolonie was. "Dis 'n waardige ou huis wat heel natuurlik 'n tuiste word vir die gaste wat hier aandoen,"
En tog spreek alles aan Hartford House van Afrika en van Ezulweni, wat in Zoeloe "van die hemele" beteken. "Die argitektuur, die uitsigte, die kos, die klanke en reuke, die resiesperde en die mense wat hier woon en werk."
Hartford House is steeds 'n familietuiste wat gekoester word, maar ook 'n salige heenkome waar besoekers vir 'n wyle in die mooi van dié landelike omgewing kan kom deel.
Die tuine by Hartford House slaan die asem weg. Elke hoekie bied 'n unieke ervaring van skoonheid en vredige stiltes. "Ons jongste projek is 'n selfonderhoudende groente - en kruietuin wat ons kombuis van vars organiese produkte sal voorsien," verduidelik Duncan. "Van dié tuine sal 'n netwerk spoelvoortjies loop tot by 'n teehuis waar besonderse koffie-, tee- en wynvariëteite geniet kan word."
Hartford House se leuse is nie verniet goeie geselskap, goeie wyn en rasegte perde nie!
Sedert die jare dertig van die vorige eeu het die aangren-sende Hartford - en Summerhill -stoeterye wêreldklas-resies - s perde opgelewer. Vandag word dié tradisie voortgesit onder die enkele vaandel van Summerhill, wat deel van die Hartford House-kompleks vorm.
categories / Hotel, Restaurant, Media
tags / Mooi River, KwaZulu-Natal, Duncan Bruce, Leef Magazine, Zulu Dancers, Zulu Dance Troupe, Summerhill Stud, Ezulweni, South African Hotels